text: Statsadvokaten for Nord- og Østjylland skal ikke længere ligge i Aalborg, men skal flyttes til Viborg. - Det er en fantastisk nyhed for Viborg. Jeg mener, det er helt naturligt og fornuftigt at placere den samlede statsadvokatur i Viborg, hvor Landsretten ligger, og det er jo netop typisk landsretsager, som statsadvokaten tager sig af, siger socialdemokratisk folketingsmedlem Karin Gaardsted til TV/MIDTVEST. Både Aalborg og Sønderborg ville også gerne have været hovedby og flertallet for beslutningen i Folketinget er, ifølge Karin Gaardsted, kommet hjem uden Venstre, der ikke bakker op om placeringen.
summary: De tre statsadvokaturer, som dækker Fyn og Jylland, skal fremover ligge i Viborg.